CELEX: 62008TN0549
Language: et
Date: 2008-12-16 00:00:00
Title: Kohtuasi T-549/08: 16. detsembril 2008 esitatud hagi — Luksemburg versus komisjon

21.2.2009   
            
            
               ET
            
            
               Euroopa Liidu Teataja
            
            
               C 44/60
            
         16. detsembril 2008 esitatud hagi — Luksemburg versus komisjon
   (Kohtuasi T-549/08)
   (2009/C 44/103)
   Kohtumenetluse keel: prantsuse
   Pooled
   
      Hageja: Luksemburgi Suurhertsogiriik (esindajad: M. Fisch ja advokaat P. Kinsch)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsused;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja palub tühistada komisjoni 24. septembri 2008. aasta otsuse K (2008) 5383, millega peatatakse Euroopa Sotsiaalfondist (ESF) tehtavad vahemaksed Luksemburgi Suurhertsogiriigis eesmärgi 3 kohaseid ühenduse struktuurifondide abimeetmeid puudutavale ühtsele programmdokumendile, ning komisjoni 6. oktoobri 2008. aasta otsuse K (2008) 5730, millega peatatakse vahemaksed ühenduse algatusprogrammist võitluseks diskrimineerimise ja ebavõrdsuse vastu tööturul (EQUAL) Luksemburgi Suurhertsogiriigis.
   Hagi põhjenduseks esitab hageja kolm väidet:
   
               —
            
            
               rikutud on õiguspärase ootuse kaitse põhimõtet, kuna Luksemburgi juhtimis- ja kontrollisüsteeme puudutanud kahe preventiivse auditi käigus, mis viidi läbi enne programmeerimisperioodi algust, leidis komisjon, et see süsteem pakub piisavaid tagatisi kehtivate regulatsioonide ja hea juhtimistava üldtunnustatud kriteeriumide järgimise kohta; negatiivse hinnangu sellele juhtimis- ja kontrollisüsteemile andis komisjon alles pärast programmeerimisperioodi toimunud auditeerimise käigus;
            
         
               —
            
            
               vaidlustatud otsuste aluseks olnud määruste (1) sätteid on tõlgendatud vääralt, kuna erinevalt komisjoni seisukohast ei ole nende sätetega vastuolus, kui i) korraldusasutus ja makseasutus kuuluvad samasse organisatsiooni ning ii) siseriiklik korraldusasutus deklareerib komisjonile kulud, mille osas võib küll olla kahtlusi, kuid mille kohta ei ole deklareerimise hetkel tuvastatud, et õiguslikult tuleb neid pidada abikõlbmatuks;
            
         
               —
            
            
               vaidlustatud otsuste aluseks olevate teatud faktide oluline ebatäpsus korraldusasutuse toimikute sisu osas.
            
         
      (1)  Nõukogu 21. juuni 1999. aasta määrus (EÜ) nr 1260/1999, millega nähakse ette üldsätted struktuurifondide kohta (EÜT L 161, lk 1; ELT eriväljaanne 14/01, lk 31), ja komisjoni 2. märtsi 2001. aasta määrus (EÜ) nr 438/2001, millega kehtestatakse nõukogu määruse (EÜ) nr 1260/1999 üksikasjalikud rakenduseeskirjad juhtimis- ja kontrollisüsteemi kohta seoses struktuurifondidest antava abiga (EÜT L 63, lk 21; ELT eriväljaanne 14/ 01, lk 132).